Россия а-Мшква рагIан Санкт-Петербург апны абаза ршIыйагIвчва гвыпкI Россия ауацIала зпхьадзара мачIу ауагIахъаква йрыланакIуа абазаква ркультура гIадырбатI. Афестиваль «ЙхIвапсагIву адунейква. Россия аэтносква» хIкъраль а-Лагъьштаква йыртабзазауа ауагIахъаква рыршIыйгIвчвагьи алан – ачукчаква, аэскимосква, аэвенкква, алтайецква, аненецква, аудэгейцква, аительменква.
Абаза ршIыйагIвча рунашвахъцIагIв Муратыкъва Мадина йшылхIвазла, йалкIгIата Россия а-Мшква анакIвшауа Санкт-Петербург абзазагIвчва рпахь угIахъвмаруата абаза уагIахъа культура гIауырбаныс магIны ду аман. Агвып Россия а-МВД акъвырльыкъвхагIвчва р-Институт апны, Москва ахьыз зхъхIвалгIу аплощадь аквта, «Дивное озеро» – хIва йзхьзу арайон абзазагIвчва рпахь йгIахъвмартI.
АпшыгIвчва рпны узырцауа амгIва
Аконцерт апхъала аквахъысхра сахIатква
Аконцерт гIалагара апхъала
Россия а-МВД акъвырльыкъвхагIвчва р-Институт апны
Азпшра лахъвгIахъасраква
Афестиваль гIахъыртIуата
Россия а-Лагъьшта амакъымква …
Санкт-Петербург йауу «Солнышко» ансамбль ашвахIвагIвчва
Абаза уагIахъа макъымква
Хоменко Владимир йыршIыйара гIайырбитI
Чамба Нателла ашва лхIвитI
Москва ахьыз зхъхIвалгIу аплощадь аквта КiавкIаз амакъымква быжьгитI
Амара йазынарху а-Лагъьшта бзазагIвчва ргимн
Адгылра ахцIараква…
Афоторепортаж Емельянова Надежда йадылгалтI